துண்டை விளக்கில் கரித்துப் புகையை மூக்கருகில் பிடித்தார். முகம் ஒரு புறமாகச் சாய்ந்திருந்ததனால் வாக்காக இல்லை. மெதுவாக அவளைப் புரட்டி மலர்த்திப் படுக்க வைத்தார். மறுபடியும் சுக்குப் புகையைப் பிரயோகித்தார். இரண்டு முறை ஊதியதும் செல்லம்மாள் , புகையைத் தவிர்க்கச் சிறிது தலையை அசைக்க ஆரம்பித்தாள். உடலையே அதிர வைக்கும் ஒரு பெரிய தும்மல். மறுபடியும் 23 மயக்கம். மறுபடியும் புகையை ஊத. முனகி , சிறு குழந்தை மாதிரி அழுதுகொண்டே , " தண்ணி... " என்று கேட்டாள் செல்லம்மாள். " இந்தா , கொஞ்சம் வாயை இப்படித் திறந்துக்கோ "